b'\n_START_ARTICLE_\nCem Romengo\n_START_PARAGRAPH_\nCem Romengo este o denumire simbolic\xc4\x83 a primului "stat" al minorit\xc4\x83\xc8\x9bii rromilor, proclamat \xc3\xaen anul 1997 \xc3\xaentr-un cartier al rromilor din ora\xc8\x99ul T\xc3\xa2rgu Jiu, din sud-vestul Rom\xc3\xa2niei.\n_START_SECTION_\nProclamarea statului\n_START_PARAGRAPH_\nLa data de 6 martie 1997, "\xc3\xaemp\xc4\x83ratul rromilor", Iulian R\xc4\x83dulescu, a anun\xc8\x9bat c\xc4\x83 a emis un decret pentru crearea primului stat al minorit\xc4\x83\xc8\x9bii rromilor, cu numele simbolic de Cem Romengo, \xc3\xaen ora\xc8\x99ul T\xc3\xa2rgu Jiu, din sud-vestul Rom\xc3\xa2niei. Iulian R\xc4\x83dulescu se autoproclamase la 9 august 1993 ca "\xc3\xaemp\xc4\x83rat al rromilor de pretutindeni", cu numele de Iulian I._NEWLINE_\xc3\x8en opinia sa, "acest stat are o valoare simbolic\xc4\x83 \xc8\x99i nu aduce atingere suveranit\xc4\x83\xc8\x9bii \xc8\x99i integrit\xc4\x83\xc8\x9bii teritoriale a Rom\xc3\xa2niei. Nu va avea armat\xc4\x83 \xc8\x99i nici frontiere". El a solicitat statului rom\xc3\xa2n s\xc4\x83 li se recunoasc\xc4\x83 \xc8\x9biganilor dreptul de proprietate asupra acestui teritoriu._NEWLINE_Conform recens\xc4\x83m\xc3\xa2ntului din 2002, popula\xc8\x9bia municipiului era de 104.596 locuitori[3], dintre care 96,79% rom\xc3\xa2ni (93.546 persoane), 3,01% \xc8\x9bigani (2.916 persoane) \xc8\x99i 0,20% alte na\xc8\x9bionalit\xc4\x83\xc8\x9bi. Din punct de vedere religios, popula\xc8\x9bia este majoritar ortodox\xc4\x83 (98,31% sau 95.008 credincio\xc8\x99i).'